CELEX: C2004/228/25
Language: sk
Date: 2004-09-11 00:00:00
Title: Rozsudok Súdneho dvora (druhá komora) z 15. júla 2004 vo veci C-213/03 (návrh na začatie konania o prejudiciálnej otázke podaný Cour de cassation): Syndicat professionnel coordination des pêcheurs de l'Étang de Berre et de la région proti Électricité de France (EDF) (Dohovor o ochrane Stredozemného mora pred znečistením (Barcelonský dohovor) — Protokol o ochrane Stredozemného mora pred znečistením zo zdrojov umiestnených na pevnine — Článok 6 ods. 3 — Povolenie na vypúšťanie — Priamy účinok)

11.9.2004   
            
            
               SK
            
            
               Úradný vestník Európskej únie
            
            
               C 228/13
            
         
      ROZSUDOK SÚDNEHO DVORA
   
   (druhá komora)
   z 15. júla 2004
   vo veci C-213/03 (návrh na začatie konania o prejudiciálnej otázke podaný Cour de cassation): Syndicat professionnel coordination des pêcheurs de l'Étang de Berre et de la région proti Électricité de France (EDF) (1)
   
   (Dohovor o ochrane Stredozemného mora pred znečistením (Barcelonský dohovor) - Protokol o ochrane Stredozemného mora pred znečistením zo zdrojov umiestnených na pevnine - Článok 6 ods. 3 - Povolenie na vypúšťanie - Priamy účinok)
   (2004/C 228/25)
   Jednací jazyk: francúzština
   Vo veci C-213/03, predmetom ktorej je návrh podaný Súdnemu dvoru v súlade s článkom 234 ES Cour de cassation (Francúzsko) na začatie konania o prejudiciálnej otázke, ktorá vyplynula zo sporu prejednávaného pred týmto vnútroštátnym súdom medzi Syndicat professionnel coordination des pecheurs de l'étang de Berre et de la region a Électricité de France (EDF), týkajúca sa výkladu článku 6 ods. 3 Protokolu o ochrane Stredozemného mora pred znečistením zo zdrojov umiestnených na pevnine, ktorý bol schválený rozhodnutím Rady 83/101/EHS z 28. februára 1983 (Ú. v. ES L 67, 1983, s. 1) a článku 6 ods. 1 protokolu v znení zmien a doplnení prijatých na konferencii zástupcov, ktorá sa konala v Syrakúzach 7. a 8. marca 1996, ktoré boli schválené rozhodnutím Rady 1999/801/ES z 22. októbra 1999 (Ú. v. ES L 322, 1999, s. 18), Súdny dvor (druhá komora), v zložení: predseda: C. W. A. Timmermans, sudcovia: C. Gulmann, J.-P. Puissochet, J. N. Cunha Rodrigues a R. Schintgen (spravodajca), generálny advokát: D. Ruiz - Jarabo Colomer, tajomník: M. Múgica Arzamendi, hlavný referent, vyhlásil dňa 15. júla 2004 rozsudok, ktorého výrok znie:
   
               1.
            
            
               Článok 6 ods. 3 Protokolu o ochrane Stredozemného mora pred znečistením zo zdrojov umiestnených na pevnine, ktorý bol podpísaný v Aténach 17. mája 1980 a schválený rozhodnutím Rady 83/101/EHS z 28. februára 1983 a po nadobudnutí účinnosti článok 6 ods. 1 protokolu v znení zmien a doplnení z konferencie zástupcov, ktorá sa konala v Syrakúzach 7. a 8. marca 1996, ktoré boli schválené rozhodnutím Rady 1999/801/ES z 22. októbra 1999, majú priamy účinok, takže každá zainteresovaná strana sa môže dovolávať ich účinnosti pred vnútroštátnym súdom.
            
         
               2.
            
            
               Vyššie uvedené ustanovenia sa musia vykladať tak, že zakazujú vypúšťanie látok, ktoré hoci nie sú toxické, majú nepriaznivý dopad na obsah kyslíka v morskom prostredí, do močarín s obsahom slanej vody spojených so Stredozemným morom s výnimkou prípadov, kedy toto vypúšťanie povolili príslušné vnútroštátne orgány.
            
         
      (1)  Ú. v. EÚ C 158 z 5.7.2003